अक्षय कुमार का पहला म्यूजिक वीडियो 'फिलहाल' हुआ रिलीज, यूट्यूब पर मचा दिया तहलका...देखें Video  
अक्षय कुमार का पहले म्यूजिक एल्बम हुआ रिलीज
'फिलहाल' ने रिलीज होते ही यूट्यूब पर मचाया धमाल
सोशल मीडिया पर जमकर वायरल हो रहा है वीडियो
बॉलीवुड के खिलाड़ी यानी अक्षय कुमार (Akshay Kumar) ने अब म्यूजिक वीडियो में भी अपना डेब्यू किया है. उनका ये पहला म्यूजिक एलब्म 'फिलहाल (Filhall)' 9 नवंबर को रिलीज हुआ है. अक्षय कुमार के पहले वीडियो ने आते ही यूट्यूब पर धमाल मचा दिया है. उनके इस वीडियो को अब तक 1 करोड़ ये ज्यादा व्यूज मिल चुके हैं. बी प्राक (B Praak) द्वारा गाया हुआ ये सॉन्ग एक अधूरी प्रेम कहानी पर आधारित है, जिसमें दो प्रेमी समाज के बनाए नियमों की वजह से एक नहीं हो पाते. अक्षय कुमार के इस पहले म्यूजिक वीडियो में उनके अलावा एक्ट्रेस नुपूर भी नजर आ रही हैं.


अक्षय कुमार (Akshay Kumar) ने अपने पहले म्यूजिक वीडियो को लेकर अपने इंस्टाग्राम एकाउंट पर पोस्ट किया. उन्होंने वीडियो को लिंक शेयर करते हुए लिखा, 'इंडस्ट्री में इतने साल रहने के बाद, मैंने म्यूजिक वीडियो में डेब्यू करने का फैसला लिया.' अक्षय कुमार के इस पोस्ट पर फैन्स खूब कमेंट कर रहे हैं और उनकी खूब तारीफ कर रहे हैं.
‪After being in the industry for so long, I decided to make my music video debut because some things are better felt than explained. Presenting to you #Filhall! LINK IN BIO @nupursanon @bpraak @jaani777 @arvindrkhaira @AmmyVirk @desimelodies #CapeOfGoodFilms #FilhallSong
A post shared by  Akshay Kumar (@akshaykumar) on Nov 9, 2019 at 3:09am PST

वहीं, अगर वर्क फ्रंट की बात करें तो 'फिलहाल (Filhall)' म्यूजिक वीडियो के अलावा, अक्षय कुमार (Akshay Kumar) की हाल ही में फिल्म 'हाउसफुल 4 (Housefull 4)' रिलीज हुई है. कॉमेडी और ड्रामे से भरपूर ये फिल्म दर्शकों को खूब पसंद आ रही हैं. इस फिल्म ने केवल 16 दिनों में 191 करोड़ रुपये की कमाई कर ली है, हालांकि इसके अभी तक कोई आधिकारिक आंकड़े नहीं आए हैं. लेकिन अनुमान लगाया जा रहा है कि अक्षय कुमार की 'हाउसफुल 4' जल्द ही 200 करोड़ रुपये के क्लब में शामिल हो जाएगी.